Date: 23.08.2017.

From: Ivan Gabaj, UNICEF Office for Croatia

**Predmet: Natječaj za dvogodišnju suradnju za uslugu tiska LITB-2017-9133741**

Poštovani,

pozivamo vas na natječaj za dvogodišnju suradnju za uslugu tiska programskog materijala. Ako ste zainteresirani za suradnju, molimo vas da nam pošaljete ponudu za tisak materijala istaknutih u dokumentu LITB-2017-9133741.

Ovim natječajem želimo dogovoriti dugoročnu suradnju sa jednom ili više tvrtki za uslugu tiska materijala za prikupljanje donacija, a obzirom da se radi o dugoročnoj suradnji, cijene je potrebno upisati u dokument LITB-2017-9133741 pod kategoriju „Unit price“. Uz ovjereni i potpisani dokument (stranica br. 3) sa istaknutim cijenama, slobodno priložite i vašu standardnu specifikaciju.

Također je važno istaknuti da ponuđene cijene izrazite u najviše dvije decimale.

UNICEF neće tiskati sve materijale. Kao što ćete vidjeti iz specifikacije, u ovom natječaju tražimo cijene za različite naklade istih artikala.

Dobavljači su u mogućnosti poslati i djelomičnu ponudu po grupama, a UNICEF će odabrati najpovoljnijeg ponuđača za svaku grupu.

* Grupa A – 6 paketa (artikli pod nazivom Group A + broj + naziv)
* Grupa B – 12 paketa (artikli pod nazivom Group B + broj + naziv)
* Grupa C – 13 paketa (artikli pod nazivom Group C + broj + naziv)
* Grupa D – 8 paketa (artikli pod nazivom Group D + broj + naziv)

Dobavljači su dužni priložiti:

* Izvod iz registra ili obrtnicu iz koje je vidljivo da je pravna osoba registrirana za obavljanje predviđene djelatnosti
* Referentnu listu
* BON2

Molimo Vas da pažljivo pročitate odjeljke „Instructions to bidders“ i „General Terms and Conditions“.

**Molimo vas da ponudu pošaljete u zatvorenoj kuverti do petka, 22. rujna 2017. godine (do 16 sati)** na našu adresu: Ured UNICEF-a u Hrvatskoj, Radnička cesta, 10000 Zagreb.

Ured UNICEF-a za Hrvatsku oslobođen je plaćanja PDV-a, stoga vas molimo da u svojoj ponudi iskažete jedinične cijene u kunama bez PDV-a te da cijene traženih artikala zaokružite na dvije decimale.

Za provođenje aktivnosti koje služe za dobrobit djece i šire društvene zajednice UNICEF u Hrvatskoj prikuplja sredstva isključivo kroz donacije građana i poslovnih subjekata. S obzirom na humanitarni karakter našeg djelovanja, molimo vas da nam omogućite što povoljniju ponudu i na taj način podržite naše aktivnosti u najboljem interesu djece.

Za sva dodatna pitanja ili informacije slobodno nam se obratite na e-adresu igabaj@unicef.org.

Unaprijed vam zahvaljujemo na ponudi i uloženom vremenu.

S poštovanjem,

Ivan Gabaj, Ured UNICEF-a za Hrvatsku